১২৯৫চনত মাৰ্ক’ প’ল’ বিপুল ধন-ৰত্নসহ ভেনিচলৈ ঘূৰি আহিল৷সেইসময়ত ভেনিচ আৰু জিন’আ প্ৰজাতন্ত্ৰৰ মাজত যুদ্ধ চলি আছিল৷তেওঁ এখন পুৰণি জাহাজত এটা ট্ৰেবুচেট(Trebuchet,বাটলু গুটি জাতীয় কিন্তু তাতকৈ বহু ডাঙৰ প্ৰক্ষেপক) আৰু কিছু অস্ত্ৰ-শস্ত্ৰ লৈ যুদ্ধত যোগদান কৰিলে৷কিন্তু ১২৯৬চনত আনাতোলিয়া উপকূলত তেওঁ জিন’আ সৈন্যৰ দ্বাৰা ধৰা পৰিল৷তেওঁক কাৰাগাৰলৈ প্ৰেৰণ কৰা হ’ল৷

কাৰাগাৰত থকা কালতে কাৰাগাৰত লগ পোৱা ৰুস্তিকেল্লো ডা পিছা(Rustichello da Pisa) নামৰ লিখক এজনৰ সহায়ত নিজৰ ভ্ৰমণ কাহিনী লিপিবদ্ধ কৰে ৷খুব কম সময়ৰ ভিতৰতে এই গ্ৰন্থখনৰ পাণ্ডুলিপি গোটেই ইউৰোপত বিয়পি পৰে আৰু মাৰ্ক’ প’ল’ৰ ভ্ৰমণ কাহিনী(The Travels of Marco Polo) নামে জনাজাত হৈ পৰে৷

১২৯৯চনত তেওঁ কাৰাগাৰৰ পৰা মুক্তি পায় আৰু ভেনিচত থকা স্বগৃহলৈ উভটি আহে ৷ইতিমধ্যে তেওঁৰ দেউতাক আৰু খুৰাকে Contrada San Giovanni Criostomo নামৰ এটা প্ৰকাণ্ড ঘৰ ক্ৰয় কৰিছিল৷তাতেই তেওঁ ব্যৱসায়ৰ কাম-কাজ অব্যাহত ৰাখে আৰু খুব সোনকালে এজন ধনী ব্যৱসায়ী হৈ পৰে৷১৩০০ চনত তেওঁ ভিটেল বাডোৱেৰ(Vitale Badoer) নামৰ জনৰ জীয়েক ডনাটা বাডোৱেৰ(Donata Badoer) বিয়া কৰায় ৷তেওঁলোকৰ ফাণ্টিনা(Fantina),বেল্লেলা(Bellela) আৰু মৰেটা(Moreta) নামৰ তিনিটি কন্যা সন্তান লাভ কৰে৷

ভাৰত ভ্ৰমণ
পিছৰ জীৱন
সোঁৱৰণি
মৃত্যু